שיחת קטגוריה:שחקני קולנוע וטלוויזיה יהודים אמריקאים

message: אני מתנגד למהלך שביצע עמירם: הקטגוריה הזו לא צריכה להחליף בערכים את הקטגוריה :קטגוריה:שחקני קולנוע וטלוויזיה אמריקאים. לדעתי, זה לא שירות טוב לקורא לכלול את השחקנים היהודים אמריקאים ב"גטו" משלהם, בנפרד מחבריהם. לדעתי ניתן בהחלט להסתפק בשילוב של שתי הקטגוריות שחקני קולנוע וטלוויזיה אמריקאים + יהודים אמריקאים, כפי שהיה עד היום. זה נותן לקורא תמונה יותר מלאה ונכונה מבחינת הקטלוג. Lostam - שיחה 16:57, 16 בספטמבר 2012 (IDT)
replies: text: אני מסכים שאין סיבה טובה לכך שהקטגוריה הזו תבוא במקום :קטגוריה:שחקני קולנוע וטלוויזיה אמריקאים. עם זאת, אפשר בהחלט להשאיר אותה כקטגוריה שתחליף (כקטגוריה-בת ספציפית יותר) את :קטגוריה:שחקני קולנוע וטלוויזיה יהודים – זה כן יהיה שירות טוב לקורא. אביעדוס • שיחה כ"ט באלול ה'תשע"ב,  17:16, 16 בספטמבר 2012 (IDT)
replies: text: :אני מבקש להסב את תשומת הלב להרבה מאוד קטגוריות קיימות מהסוג הזה: :קטגוריה:מדינאים ופוליטיקאים יהודים אמריקאים, :קטגוריה:מלחינים יהודים אמריקאים, :קטגוריה:מוזיקאים יהודים אמריקאים, :קטגוריה:נדבנים יהודים אמריקאים, :קטגוריה:סופרים יהודים אמריקאים, :קטגוריה:עיתונאים יהודים אמריקאים, :קטגוריה:שחמטאים יהודים אמריקאים וכו'. לא רק שאין מדובר בגיטו, כדברי לאסתם, אלא ההיפך הנכון - זהו מקור לגאווה. לדעתי מן הראוי להבליט דברים מהסוג הזה, במקום להבליע את שחקני הקולנוע והטלוויזיה היהודים האמריקאים בקטגוריית ענק של כ-1600 שחקנים אמריקאים שאף אחד כבר לא מצליח למצוא בה שום דבר מחמת גודלה. עמירם פאל - שיחה 17:23, 16 בספטמבר 2012 (IDT)
replies: text: ::אני לא בהכרח נגד הקטגוריה, ואם מתעקשים ניתן להשאיר אותה, אבל אז היא צריכה לבוא בנוסף לקטגוריה הכללית ולא במקומה, כפי שהציע אביעדוס. מי שמחפש שחקנים אמריקאים צריך להיות מסוגל למצוא את אל פצ'ינו ואת אליוט גולד באותה קטגוריה. אפשר לקטלג את השחקנים היהודים בקטגוריה נפרדת, אבל אין מקום להסיר אותם מהקטגוריה הכללית. Lostam - שיחה 18:54, 16 בספטמבר 2012 (IDT)
replies: text: :::אז נראה שניתן ליצור כאן קונצנזוס - גם יהודי, גם אמריקאי וגם יהודי אמריקאי. לא? עדיין ישנה אמנם הנקודה השנייה - האם לא נראה לכם שקטגוריה בת 1600 ערכים היא מוגזמת מדי? לא היה עדיף לפצל אותה? למשל בכיוון שאני הצעתי, אבל אפשר אולי בכיוון אחר, אם יש לכם אישהו רעיון. עמירם פאל - שיחה 22:30, 16 בספטמבר 2012 (IDT)
replies: text: ::::הקטגוריה גדולה, אבל בסיסית ומתבקשת. ישנה חלוקה פנימית לפי שמות משפחה. Lostam - שיחה 22:33, 16 בספטמבר 2012 (IDT)
replies: text: :::::אולי שחקני עבר לעומת עכשוויים? עמירם פאל - שיחה 22:36, 16 בספטמבר 2012 (IDT)
replies: text: ::::::ממש לא. זה לא מקובל באנציקלופדיה. ישנן עוד קטגוריות גדולות, אפשר לחיות עם זה. כאמור, קיימת חלוקה פנימית לפי שמות משפחה. Lostam - שיחה 22:40, 16 בספטמבר 2012 (IDT)
replies: text: :::::::עמירם, החזרת לערכים את הקטגוריה "שחקני קולנוע וטלוויזיה יהודים" מבלי לנמק, ולמרות שנאמר לך בדף שיחה זה ע"י אביעדוס, שהקטגוריה שפתחת "שחקני קולנוע וטלוויזיה אמריקאים" היא קטגוריית בת ספציפית יותר. אין מקום להשאיר בערכים את שתי הקטגוריות. Lostam - שיחה 16:12, 17 בספטמבר 2012 (IDT)
replies: text: ::::::::סיכמנו במפורש שיהיו שלוש הקטגוריות - ראה למעלה: גם קטגוריית שחקנים אמריקאים, גם קטגוריית יהודים וגם קטגוריית יהודים אמריקאים. על סמך זה אתה החזרת את האמריקאים וזה בסדר גמור, אבל משום מה מחקת את היהודים. אם אינך מסכים לכך, ואתה בעד למחוק את הקטגוריה הכללית יותר, אינני מבין למה למחוק דווקא את הקטגוריה שחקנים יהודים ולא את הקטגוריה שחקנים אמריקאים. אני מציע שנישאר בפשרה שהגענו אליה, פשרה שלא התנגדת לה עד עתה. עמירם פאל - שיחה 19:15, 17 בספטמבר 2012 (IDT)
replies: text: :::::::::"שחקני קולנוע וטלוויזיה יהודים אמריקאים" היא תת-קטגוריה של "שחקני קולנוע וטלוויזיה יהודים". אין מקום לקטלוג כפול תחת שתי הקטגוריות. כך אמר אביעדוס למעלה, ואני מסכים איתו. אם דברי שנינו לא מקובלים עלייך, אתה מוזמן לפנות לשניים-שלושה ויקיפדים ותיקים נוספים ולבקש מהם להביע את דעתם כאן, אבל עד אז אנא ממך אל תוסיף לערכים את שתי הקטגוריות ביחד. Lostam - שיחה 19:24, 17 בספטמבר 2012 (IDT)
replies: text: ::::::::::כפי שאמרתי לעיל, סברתי שהגענו לקונצנזוס. אם לא, אזי אני לא מבין במה הקטגוריה שחקנים אמריקאים עדיפה על הקטגוריה שחקנים יהודים. הקטגוריה שחקנים יהודים אמריקאים היא בת של שתיהן באותה מידה. הייתי מבקש לשמוע את דעתו של אביעדוס לאור ההתפתחויות האלה ואולי אם יהיו אכן דעות נוספות. עמירם פאל - שיחה 19:34, 17 בספטמבר 2012 (IDT)
replies: text: :::::::::::הקטגוריה שפתחת היא יותר קטגוריית בת של "שחקני קולנוע וטלוויזיה יהודים". אמתין בשמחה לדעות נוספות, אבל בינתיים תשמור על הסטטוס-קוו ואל תוסיף את הקטגוריה החדשה שפתחת לערכים נוספים. Lostam - שיחה 21:01, 17 בספטמבר 2012 (IDT)
replies: text: ::::::::::::עמירם, על פניו אתה לכאורה צודק – הקטגוריה היא כביכול קטגוריה-בת של שתי האחרות; אבל ניתן לחיות איתה רק בהינתן שעריכה יקוטלגו ("קטלוג כפול") גם ל:קטגוריה:שחקני קולנוע וטלוויזיה אמריקאים (שעליה להכיל, כשלעצמה ובלי קטגוריות-משנה, את כל הערכים על שחקנים אמריקאים, יהודים כמו לא-יהודים). לעומת זאת, לגבי קטלוג ההערכים שיופיעו בה גם ל:קטגוריה:שחקני קולנוע וטלוויזיה יהודים – אף שהדבר אפשרי, כמובן, אינני רואה סיבה לכך. אביעדוס • שיחה ב' בתשרי ה'תשע"ג,  01:04, 18 בספטמבר 2012 (IDT)
עמירם ביקש שאתערב, אז באתי. לעניין הקט' המדוברת ראוי להזכיר את החלטת הפרלמנט בדבר הקטלוג הכפול (אפשר לראות בארכיון הפרלמנט - אחת ההצבעות הראשונות). לכן, הכי טוב לעשות קטלוג כפול. השחקן יהיה גם בקט' של שחקני קולנוע אמריקאיים וגם בקט' של שחקני קולנוע אמריקאים יהודים. גילגמש • שיחה • גם אני משתתף במיזם העשור! 06:47, 18 בספטמבר 2012 (IDT)

text: חן, על זה כבר הסכמנו כולנו. המחלוקת היא האם יש מקום לקטלוג משולש: שחקני קולנוע ותיאטרון אמריקאים + יהודים + יהודים אמריקאים. אביעדוס ואני טוענים שבמקרה הזה הקטלוג השלישי של יהודים מיותר. Lostam - שיחה 06:57, 18 בספטמבר 2012 (IDT)
replies: text: :זה לא שהייתי מלכתחילה בעד קיטלוג משולש, אלא שזו הייתה הפשרה. מה שאני חשבתי במקור, היה, שהקטגוריה שחקנים יהודים - אמריקאים היא קטגוריית בת ספציפית, הן לשחקנים אמריקאים והן לשחקנים יהודים ויכולה לבוא, במקרים המתאימים כמובן, במקום שתיהן. מה עוד, שהקטגוריה שחקנים אמריקאים עמוסה ממילא בכ-1600 ערכים, כך שרצוי ביותר לדלל אותה מעט, באותה הזדמנות. עמירם פאל - שיחה 08:01, 18 בספטמבר 2012 (IDT)
replies: text: ::דעתי: קטלוג כפול של קולנוע אמריקאים + קולנוע יהודים אמריקאים, בלי קולנוע יהודים.

text: ::הסיבה: לדעתי קטלוג טוב הוא כזה שמקל עלי בהגעה לשונה/מיוחד ושמתבצע על דרך החיוב. יהודים אמריקאים היא קטגוריית בת הן של אמריקאים והן של יהודים, אבל בעוד באמריקאים היא מהווה מיעוט, ביהודים היא מהווה רוב (מוחץ). אני רוצה להקל על ניווט גם אל המיעוט, אך לא על דרך השלילה (לא בקט' שאומרת כל ה-X שהם לא..). כלומר, בקולנוע אמריקאים אבליט את המיעוט היהודי בעזרת קטלוג משנה חיובי (יהודים אמריקאים). בעוד שבקולנוע יהודים נבליט את המיעוט ה'לא אמריקאי' על ידי השארתו לבד בקטגוריית האם וקטלוג האמריקאים בקט' המשנה (יהודים אמריקאים). קטלוג כפול של יהודים + יהודים אמריקאים (או משולש לצורך העניין) לא יאפשר לי כגולש לנווט בקלות אל אותם ערכי מיעוט (קט' האם תוצף). ההצפה המקבילה באמריקאים פחות בעייתית כי נשארת לי גישה קלה למיוחד, וגם כי חיפוש שחקני קולנוע מתבצע בראש ובראשונה לפי תעשיית הקולנוע בה הם נמצאים ולא לפי דתמוצא אתני. כלומר, נוכחותם בקט' האם של האמריקאים לצד שאר שחקני התעשייה היא קריטית בחיפוש שלי, אחרת אאלץ לבצע חיפוש כפול בשתי הקט'. נויקלן 13:41, 18 בספטמבר 2012 (IDT)

text: נראה שהדעה הרווחת היא קיטלוג כפול אמריקאי + יהודי אמריקאי, על חשבון יהודי. אתקן ואשנה בהתאם בהדרגה. שתהיה לכולנו שנה טובה! עמירם פאל - שיחה 16:11, 18 בספטמבר 2012 (IDT)
גילגמש הזכיר למעלה את ההצבעה הישנה בפרלמנט. הנה היא. התוצאה שם היא שיש להימנע מקיטלוג כפול. עלינו לכבד זאת, וזה גם נראה לי הגיוני. על כל פנים, זה נושא רחב מאוד שצריך להיות נידון לכל הפחות במזנון, לא בדף שיחה של קטגוריה אחת מתוך אלפים. נרו יאיר • שיחה • ב' באב ה'תשע"ד • 11:18, 29 ביולי 2014 (IDT)

message: לא כל שחקן קולנוע הוא גם שחקן טלוויזיה. לא כל שחקן טלוויזיה הוא גם שחקן קולנוע. אני מציע לפצל את הקטגוריה הזו לשתיים: שחקני קולנוע יהודים אמריקאים ו-קטגוריה:שחקני טלוויזיה יהודים אמריקאים. יוניון ג'ק - שיחה 16:22, 10 בדצמבר 2016 (IST)
thread_title:  פיצול קטגוריה 

message: טום בוסלי , קנת' טייגר , אלן ריץ' , אלן גרפילד , דייוויד לאנדר , פיל פוסטר , הרברט אדלמן , לארי גלמן , לארי היינס , ביאסטריס קולן , אלן אופנהיימר , ג'ינה הכט , קונרד ג'אניס , סורל בוק , לואיז סורל , ג׳ון גבריאל , מלכי ת'רון , ברני קופל , לארי סטורץ' , נטלי שייפר , טינה לואיז , שלדון לנרד , פמלה הנסלי , ג'ורג' ויינר , רנדי הלר , אירווין קורי , נורמן לויד , ויליאם בריאנט , אייב ויגודה . תיל"ם - שיחה 07:06, 13 בדצמבר 2022 (IST)
thread_title:  עוד דוגמאות 

message: :דיווח מהדף ויקיפדיה:דיווח על טעויות
דניאל רדקליף לא מופיע פה
replies: text: הוא בריטי
thread_title:  דיווח שאורכב ב-21 באוגוסט 2021